Účastník ZPC	
Meno, priezvisko, titul:	Jozef Facuna, PhDr., PhD.
Beata Menzlová, Ing. 
Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Estónsko, Kuressaare  	
Organizátor:	Gymnázium, Nooruse 1, 93815 Kuressaare, Estónsko   	
Termín:	2.10. – 5.10. 2019	
Účel:	3. nadnárodné projektové stretnutie medzinárodného projektu Erasmus+ Učme sa, ako sa učiť (LELE2) 	
Rokovací jazyk:	Anglický jazyk	
	
Rámcový program
2.10.2019 –  cesta Bratislava – Viedeň – Frankfurt – Tallinn - Kuressaare
3.10.2019 – 3. nadnárodné stretnutie členov projektového tímu medzinárodného projektu Erasmus+ Učme sa, ako sa učiť (LELE2)
4.10.2019 – 3. nadnárodné stretnutie členov projektového tímu medzinárodného projektu Erasmus+ Učme sa, ako sa učiť (LELE2); cesta Kuressaare – Tallinn   
5.10.2019 –  cesta Tallinn – Frankfurt – Viedeň – Bratislava	
	
Stručný priebeh	
Štátny pedagogický ústav v Bratislave, Cirkevná spojená škola Marianum v Komárne,  Panónska univerzita vo Veszpréme, Univerzita Esterházy Károly v Budapešti, Gymnázium Bela I v Szekszarde, Lýceum Teoretic Teglas Gabor v Deva a Gymnázium v Kuressaare sú partnerskými organizáciami medzinárodného projektu Učme sa, ako sa učiť (ďalej len LELE2), projektu v rámci grantovej schémy Erasmus+ schváleného pod číslom 2018-1-HU01-047839. Hlavným koordinátorom projektu je Panónska univerzita vo Veszpréme, Maďarsko. Projekt je realizovaný od 1. septembra 2018 do 31. decembra 2020 a jeho cieľom je zvyšovanie kompetencií žiakov stredných škôl v troch oblastiach: kritické myslenie, riešenie problémov a riadenie vlastného procesu učenia sa. Projekt je financovaný z prostriedkov Európskej Únie v rámci programu Erasmus+. 

3. nadnárodného pracovného stretnutia v dňoch 3. – 4. 10. 2019 v Gymnáziu, Kuressaare (Estónsko) sa zúčastnili zástupcovia partnerských organizácií:   
Maďarsko:
-	Panónska univerzita, Veszprém: Reka Vamosi, Tamas Kigyós
-	Univerzita Esterházy Károly, Budapešť: Mária Szabó, Béla Gábor
-	Gymnázium Bela I , Szekszard: Maria Erdelyi-Fodor, Judit Mikone Csosz
Slovenská republika: 
-	Štátny pedagogický ústav: Jozef Facuna, Beata Menzlová, Denisa Ďuranová
-	Cirkevná spojená škola Marianum, Komárno: Robert Madarasz, Zsofia Fűlöp
Rumunsko: 
-	Lýceum Teoretic Teglas Gabor, Deva: Attila Levente Kocsis, Imola Angella Mathe
Estónsko:
-	Gymnázium, Kuressaare: Anne Keerberg, Ave Jõgi, Maren Asumets
Hlavným cieľom pracovného stretnutia bolo vyhodnotenie realizovaných projektových aktivít a ich výstupov: zbierka príkladov dobrej praxe, vzdelávací program pre učiteľov, študijný materiál zameraný na tri oblasti – kritické myslenie, riešenie problémov a riadenie vlastného procesu učenia sa, vzdelávanie učiteľov stredných škôl, ktoré realizovali v jednotlivých krajinách multiplikátori vyškolení na týždennom školení v Bratislava. 

Hlavné body pracovného stretnutia: 
1.	Realizácia školení uskutočnených v jednotlivých krajinách
Zástupcovia Štátneho pedagogického ústavu informovali o príprave a priebehu školenia multiplikátorov, ktoré sa uskutočnilo v dňoch 1. – 5. júla 2019 v priestoroch Štátneho pedagogického ústavu. Vzdelávanie bolo explicitne zamerané na rozvoj kompetencií v troch oblastiach:  kritické myslenie, riešenie problémov a riadenie vlastného procesu učenia sa. Cieľom vzdelávania bolo oboznámiť účastníkov s možnými metódami rozvoja kompetencií vo vyššie uvedených troch oblastiach; pripraviť účastníkov školenia na školenie ich kolegov v škole; pripraviť účastníkov školenia na integráciu metód do rôznych výchovno-vzdelávacích predmetov. V rámci školenia boli zároveň odpilotované vzdelávacie materiály, ktoré boli vytvorené Štátnym pedagogickým ústavom, Panónskou univerzitou a Univerzitou Esterházy Károly. Po ukončení školenia bola spätná väzba k vzdelávacím materiálom zapracovaná a bola tak vytvorená finálna verzia školiaceho materiálu. 
Zástupcovia stredných škôl, ktorí boli vyškolení z partnerských organizácií projektu LELE2, následne realizovali vo svojej škole školenie učiteľov zamerané na rozvoj kritického myslenia, riešenie problémov a riadenie vlastného procesu učenia sa žiakov stredných škôl a integráciu rôznych metód do výchovno-vzdelávacieho procesu, ktoré podporujú rozvoj predmetných kompetencií. Zástupcovia z Cirkevnej školy Marianum v Komárne (Slovenská republika), Lýcea Teoretic Teglas Gabor v Deva (Rumunsko) a Gymnázia v Kuressaare (Estónsko) informovali o príprave a priebehu školenia učiteľov v ich strednej škole. Školenia boli zväčša uskutočnené koncom augusta 2019 a možno konštatovať, že prebehli úspešne a s pozitívnou spätnou väzbou od účastníkov. 
2.	Realizácia testovania uskutočneného v jednotlivých krajinách 
Zástupcovia Cirkevnej školy Marianum v Komárne (Slovenská republika), Lýcea Teoretic Teglas Gabor v Deva (Rumunsko) a Gymnázia v Kuressaare (Estónsko) informovali o priebehu testovania, ktoré bolo zamerané na hodnotenie zručností žiakov stredných škôl. Vo všeobecnosti možno konštatovať, že testovanie prebehlo bez problémov. Žiaci z experimentálnej a kontrolnej vzorky, ktorí sa testovania nezúčastnili z rôznych dôvodov, sa môžu do testovania ešte zapojiť. V tejto súvislosti zapojené školy budú komunikovať s hlavným koordinátorom projektu. Opätovné testovanie bude realizované na konci školského roka 2019/2020. Po ukončení testovania bude realizované vyhodnotenie.  
3.	Predstavenie rámca metodického portálu („Gateway“) 
Zástupca Univerzity Esterházy Károly v Budapešti predstavil návrh rámca portálu („Gateway“), ktorý by mal byť jedným z výstupov projektu a mal by predstavovať metodickú a odbornú podporu pre učiteľov a širokú verejnosť v oblasti výchovy a vzdelávania a rozvoja kompetencií v oblastiach: kritické myslenie, riešenie problémov a riadenie vlastného procesu učenia sa. 
4.	Príprava okrúhlych stolov v jednotlivých krajinách a záverečnej konferencie 
S cieľom diseminácie výstupov projektu LELE2 a podpory rozvoja kompetencií v oblastiach: kritické myslenie, riešenie problémov a riadenie vlastného procesu učenia sa uskutoční v každej participujúcej krajine okrúhly stôl. V Slovenskej republike bude okrúhly stôl organizovaný Cirkevnou školou Marianum v Komárne v spolupráci so Štátnym pedagogickým ústavom. 
5.	Záverečná konferencia projektu sa uskutoční v Budapešti dňa 2. októbra 2020. Štátny pedagogický ústav sa bude podieľať na organizácii konferencii a prediskutuje s hlavným koordinátorom projektu návrhy na prednášajúcich.	
Odporúčania a závery	
Odporúčame realizovať aktivity a zabezpečovať výstupy v súlade s projektom  Učme sa, ako sa učiť (LELE2) schváleného v rámci grantovej schémy Erasmus+ pod číslom 2018-1-HU01-047839 a v súlade s vyššie uvedenými závermi z 3. nadnárodného projektového stretnutia, odporúčame organizovať diseminačné stretnutia s učiteľmi stredných škôl, ako aj s verejnosťou. 
	
Očakávaný prínos	
Zabezpečenie výstupov v súlade s projektom Učme sa, ako sa učiť (LELE2) schváleného v rámci grantovej schémy Erasmus+ pod číslom 2018-1-HU01-047839 a jeho implementáciou zlepšenie v rámci daných kompetencii u žiakov stredných škôl.	
Prehľad prinesenej dokumentácie a miesto jej uloženia	
- 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracovali: PhDr. Denisa Ďuranová, Ing. Beata Menzlová, PhDr. Jozef Facuna, PhD.	
Dátum: 14. október 2019 	
Správu schválil: